Frans Timmermans

Franciscus Cornelis Gerardus Maria "Frans" Timmermans (sündinud 6. mail 1961 Maastrichtis) on Madalmaade ja Euroopa Liidu poliitik ja diplomaat. 

Ta oli aastatel 2007–2010 Madalmaade Euroopa asjade minister ja aastatel 2012–2014 Madalmaade välisminister.

1. novembrist 2014 kuni 30. novembrini 2019 oli ta Euroopa Komisjonis Junckeri komisjoni esimene asepresident, vastutades parema seadusloome, institutsioonidevahelise koostöö, õigusriigi ja põhiõiguste küsimuste eest. 

Alates 1. detsembrist 2019 kuni 22. augustini 2023 oli ta von der Leyeni komisjoni üks kolmest juhtivast asepresidendist, juhtides volinikerühma, mis vastutab Euroopa rohelise kokkuleppe eest. Ta lahkus volinikukohalt, et kandideerida 22. novembril Madalmaade valimistel. Tema ülesanded võttis üle Maroš Šefčovič. Euroopa Komisjoni uueks volinikukandidaadiks nimetasid Madalmaad Timmermansi asemel Madalmaade senise välisministri Wopke Hoekstra.

Frans Timmermans on 22. novembri valimistel kahest parteist koosneva tugeva vasaktiiva peakandidaat, mistõttu võib temast tõenäoliselt saada Madalmaade peaminister.

Tunnustus
 2008 Maarjamaa Risti I klassi teenetemärk

Viited

Välislingid
 Epp Ehand: "Timmermans ERR-ile: Venemaaga tuleb rääkida jõupositsioonilt" ERR, 24. mai 2019

Hollandi välisministrid
Hollandi diplomaadid
Maarjamaa Risti I klassi teenetemärgi kavalerid
Euroopa Komisjoni volinikud
Sündinud 1961